Ministru kabineta rīkojuma projekta „****Par finansējuma piešķiršanu robežšķērsošanas vietas „Terehova” modernizācijas projekta I kārtas būvniecībai, nomas maksas un komunālo pakalpojumu izdevumu segšanai****” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 13.marta sēdes protokollēmuma „Informatīvais ziņojums „Par robežšķērsošanas vietu attīstību uz Latvijas Republikas un Krievijas Federācijas robežas”” (prot. Nr.14 25.§; turpmāk – MK protokollēmums Nr.14) 3.3.4. un 3.3.5.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK protokollēmuma Nr.14 3.3.4. un 3.3.5.apakšpunktā noteiktais saistībā ar robežšķērsošanas vietas „Terehova” (turpmāk – RŠV „Terehova”) modernizāciju paredz uzdevumus Finanšu ministrijai (turpmāk – FM) un Valsts ieņēmumu dienestam (turpmāk – VID) sadarbībā ar valsts akciju sabiedrību „Valsts nekustamie īpašumi” (turpmāk – VNĪ):* trīs mēnešu laikā pēc šī protokollēmuma 3.3.1., 3.3.2. un 3.3.3.apakšpunktā noteikto uzdevumu (uzdevumi attiecas uz tiesvedības procesu izbeigšanu) izpildes izvērtēt optimālākos būvniecības darbu finansēšanas modeļus un FM sadarbībā ar šī protokollēmuma 3.1.apakšpunktā noteikto ekspertu darba grupu normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību saistībā ar RŠV ”Terehova” modernizācijas I kārtas (importa josla) būvniecības darbiem;
* trīs mēnešu laikā pēc oficiāla apstiprinājuma saņemšanas no Krievijas Federācijas puses atbildīgajiem dienestiem (Krievijas Federācijas valsts robežas iekārtošanas federālās aģentūras "Rosgranitsa") par robežšķērsošanas vietas "Burački" modernizācijas (kapacitātes celšanas) aktivitātēm izvērtēt optimālākos būvniecības darbu finansēšanas modeļus un FM sadarbībā ar šī protokollēmuma 3.1.apakšpunktā noteikto ekspertu darba grupu normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību ar RŠV ”Terehova” II kārtas (eksporta josla) būvniecības darbiem, tai skaitā paredzot attiecīgos papildu personāla, finanšu un materiāltehniskos resursus, lai nodrošinātu muitas, veterinārās un robežkontroles funkciju izpildi.

MK protokollēmuma Nr.14. 3.3.4. un 3.3.5. apakšpunktā noteiktā uzdevuma izpildes gaita un priekšlikumi problēmas risināšanai:RŠV ekspertu darba grupas ietvaros ir paveikti šādi pasākumi:* izstrādāts un ar atbildīgajiem dienestiem (VID, Valsts robežsardzi (turpmāk – VRS) un Pārtikas un veterināro dienestu (turpmāk – PVD) saskaņots RŠV „Terehova” modernizācijas projekta attīstības plāns;
* 2016.gada jūnijā RŠV ekspertu darba grupas sanāksmē panāktas šādas vienošanās:
* noteikt RŠV „Terehova” modernizācijas projektu kā prioritāru un visu RŠV vietu attīstībai pieejamo finansējumu maksimāli koncentrēt uz ieguldījumiem RŠV „Terehovas” infrastruktūras attīstībā;
* eksporta joslas attīstības plānus RŠV „Terehova” turpmāk nesaistīt ar Krievijas Federācijas puses atbildīgo dienestu plānotajām kapacitātes celšanas aktivitātēm, jo četru gadu laikā nav bijis iespējams vienoties par kopēju attīstības projektu realizāciju;
* aprēķinātas kopējās provizoriskās izmaksas RŠV „Terehova” modernizācijas projektam (3 kārtām), nesaglabājot dalījumu importa un eksporta josla, jo ir būvniecības darbi, kas ir attiecināmi gan uz importa, gan eksporta joslas modernizāciju un ir veicami vienlaicīgi abās joslās (inženiertehnisko komunikāciju pārbūve, katlu mājas pārbūve, u.c. darbi) 14 212 694 *euro*, tajā skaitā I kārta 4 762 773 *euro,* II kārta 6 814 377 *euro un* III kārta 2 635 543 *euro*;
* veiktas darbības, lai RŠV „Terehova” modernizācijas projekta realizācijai piesaistītu Eiropas Savienības un Eiropas Ekonomiskās zonas un Norvēģijas finanšu instrumenta līdzekļus.

RŠV „Terehova” modernizācijas projekta I kārtas būvniecībai ir plānots piesaistīt Eiropas kaimiņattiecību instrumenta Latvijas – Krievijas pārrobežu sadarbības programmas 2014.-2020.gadam (turpmāk – LV-RU programma) finansējumu, taču šis finansējums nav pietiekams, lai īstenotu visus I kārtā iekļautos pasākumus. 2015.gada 18.decembrī Eiropas Komisija apstiprināja LV-RU programmu, kurā ir iekļauta VNĪ virzītā projekta „RŠV Terehova (Latvijas Republika) – Burački (Krievijas Federācija) attīstība” ideja, paredzot šādus modernizācijas pasākumus Latvijas pusē:* jaunas padziļinātās muitas kontroles ēkas būvniecību;
* sešu esošo kontroles caurlaides punktu pārbūvi;
* esošās padziļinātās kontroles ēkas demontāžu;
* atsevišķu inženiertehnisko komunikāciju pārbūvi.

2016.gada 19.oktobrī VNĪ saskaņā ar Vides aizsardzības un reģionālās attīstības ministrijas kā LV-RU programmas vadošās iestādes uzaicinājumu un sadarbībā ar projekta partneri no Krievijas Federācijas – Pleskavas apgabala ekonomiskās attīstības un investīciju politikas valsts komiteju iesniedza LV-RU programmas vadošajā iestādē projekta „RŠV Terehova (Latvijas Republika) – Burački (Krievijas Federācija) attīstība” idejas kopsavilkumu. Ņemot vērā LV-RU programmas ierobežotos finanšu līdzekļus Latvijas pusei maksimālais projektam „RŠV Terehova (Latvijas Republika) – Burački (Krievijas Federācija) attīstība” pieejamais finansējums ir 3 577 778 *euro*, tai skaitā 3 220 000 *euro* LV-RU programmas līdzfinansējums un 357 778 *euro* valsts budžeta finansējums. Lai īstenotu visus RŠV „Terehova” modernizācijas projekta I kārtā iekļautos darbus un nodrošinātu uzbūvētās/pārbūvētās infrastruktūras funkcionalitāti, ir nepieciešams papildu finansējums 1 184 995 *euro* apmērā. RŠV „Terehova” tika būvēta 1997.-1998.gadā. Visas inženiertehniskās komunikācijas ir novecojušas, siltumapgādes un elektroapgādes jaudas ir nepietiekamas, laukumu un ceļu asfalta sega ir nelīdzena un tai ir nepieciešama nomaiņa. Lai īstenotu LV-RU programmā iekļautos modernizācijas pasākumus, papildus ir jāveic katlu mājas modernizācija (ieskaitot apkures katlu montāžu), malkas novietnes būvniecība, visas kontroles zonas pārbūve (ieskaitot elektronisko zīmju uzstādīšanu uz nojumēm, lai varētu mainīt joslu nozīmi), ieskaitot iebraucošo negabarīta transportlīdzekļu joslas paplašināšanu kontroles zonā, asfalta segas nomaiņa. Ja minētajiem darbiem valsts budžeta finansējums netiks paredzēts, var tikt apdraudēta iespēja turpināt virzīt 2016.gada 19.oktobrī LV-RU programmā iesniegto „RŠV Terehova (Latvijas Republika) – Burački (Krievijas Federācija) attīstība” projekta attīstības ideju. Saskaņā ar VNĪ aplēsēm, kopējais nepieciešamais finansējums I kārtas modernizācijas projekta īstenošanai sastāda 4 762 773 *euro*. Ja būvdarbiem būs pieejams tikai LV-RU programmas finansējums, tad izbūvētā infrastruktūra var nebūt funkcionāla un saņemot projekta pieteikumu ar tam pievienoto būvprojektu 2017.gada decembrī, LV-RU programmas vadošās institūcijas var lemt par projekta idejas tālāku nevirzīšanu. Saskaņā ar plānoto no papildus nepieciešamā finansējuma ir plānots segt šādas būvniecības darbu izmaksas 2016. – 2019.gadā: * 2016.gadā – 5 990  *euro*;
* 2017.gadā – 28 000 *euro*;
* 2018.gadā – 575 502  *euro*;
* 2019.gadā  – 575 503 *euro*.

Projektēšanas laikā tiks noteikti LV-RU programmas ietvaros iekļaujamie un no valsts budžeta sedzamie kapitālieguldījumi VNĪ, kas saistīti ar RŠV „Terehova” būvniecību. Tie tiks precizēti pēc līguma par būvdarbu veikšanu noslēgšanas vai būvdarbu laikā. Izmaksas, ko nevarēs attiecināt no LV-RU programmas finanšu līdzekļiem, nepieciešams segt valsts budžeta. Līdz 2017.gada martam plānots noslēgt līgumu par būvprojekta izstrādi RŠV „Terehova” modernizācijas projekta I kārtā iekļautajiem darbiem. Saskaņā ar Eiropas Komisijas noteikto laika grafiku, „RŠV Terehova – Burački attīstība” pilns projekta pieteikums kopā ar tehnisko dokumentāciju Eiropas Komisijā jāiesniedz līdz 2017.gada 31.decembrim, līdz ar to būvprojekta izstrādi plānots pabeigt līdz 2017.gada 30.oktobrim. RŠV „Terehova” modernizācijas projekta I kārtas būvniecības darbus plānots pabeigt līdz 2019.gada 30.septembrim, pēc tam veicot izbūvētās infrastruktūras testēšanu un nodošanu lietotājiem, bet LV-RU programmas finansētā projekta „RŠV Terehova (Latvijas Republika) – Burački (Krievijas Federācija) attīstība” visu aktivitāšu ieviešana plānota līdz 2020.gada 2.janvārim, plānotais objekta nomas līguma sākuma termiņš ir 2020.gada 3.janvāris.RŠV „Terehova” modernizācijas projekts tiks īstenots valsts nekustamajā īpašumā (nekustamā īpašuma kadastra Nr.6896 006 0025) „Terehovas robežkontroles punkts”, Zaļesjes pagastā, Zilupes novadā. Taču RŠV „Terehova” kopējā attīstība tiek plānota ieskaitot arī valsts atsavinātos nekustamos īpašumus Terehovas robežkontroles punkta vajadzībām (no nekustamā īpašuma "Maliņas" Zaļesjes pagastā, Zilupes novadā (kadastra Nr.6896 006 0113) sastāvā atdalītā zemes vienības daļa 1,7 ha platībā (zemes vienības kadastra apzīmējums 6896 006 0041) un valsts atsavinātā nekustamā īpašuma "Klusumiņš" Zaļesjes pagastā, Zilupes novadā (kadastra Nr.6896 007 0149) sastāvā esošās zemes vienības (zemes vienības kadastra apzīmējums 6896 006 0109) daļa 0,3124 ha platībā). Šobrīd tiek veiktas nepieciešamās darbības, lai apvienotu atsevišķās zemes vienības un nākotnē nebūtu administratīvie šķēršļi vienotai RŠV „Terehova” attīstībai. Līdz ar to ir sagatavots priekšlikums Ministru kabinetam par ilgtermiņa saistību paredzēšanu FM budžetā 2020.gadā 1 184 995 *euro* izdevumu segšanai VNĪ, kas saistīti ar kapitālieguldījumiem RŠV „Terehova” modernizācijas projekta I kārtas būvniecības īstenošanā, pēc būvniecības darbu pabeigšanas. Vienlaikus ir sagatavots Ministru kabineta sēdes protokollēmuma projekts, kas paredz atbalstīt FM priekšlikumu segt no VNĪ finanšu resursiem izdevumus, kas saistīti ar kapitālieguldījumiem RŠV „Terehova” modernizācijas projekta I kārtas būvniecībā (darbi, kuri netiek iekļauti Eiropas kaimiņattiecību instrumenta LV-RU programmas liela mēroga projektā „RŠV Terehova (Latvijas Republika) – Burački (Krievijas Federācija) attīstība” ietvaros) 2016. – 2019.gadā 1 184 995 *euro*, un paredzēt ilgtermiņa saistības FM budžetā 2020.gadā 1 184 995 *euro* minēto izdevumu segšanai VNĪ pēc būvniecības darbu pabeigšanas.Finansējums 1 184 995 *euro* ir paredzamā ekonomija būvniecības projekta Rīgas pils Konventa Pils laukumā 3, Rīgā, restaurācijas un pārbūves darbu ietvaros.Pēc RŠV „Terehova” modernizācijas projekta I kārtas darbu pabeigšanas ir nepieciešams nodrošināt infrastruktūras uzturēšanu un LV-RU programmas projekta rezultātu saglabāšanu. Pēc RŠV „Terehova” modernizācijas projekta I kārtas realizācijas sākot no 2020. gada 3.janvāra VID un Nodrošinājuma valsts aģentūrai (turpmāk – NVA) palielināsies lietošanā nododamā platība. NVA platība palielināsies par 22,5 m2 un VID par 206,9 m2. Šobrīd finansējums valsts budžetā nekustamā īpašuma (nekustamā īpašuma kadastra Nr.6896 006 0025) „Terehovas robežkontroles punkts”, Zaļesjes pagastā, Zilupes novadā, daļas (turpmāk – NĪ RŠV “Terehova”), VID, NVA un PVD nomas maksas izdevumu segšanai VNĪ kopā gadā ir 133 484 *euro*, bet komunālo pakalpojumu izdevumu segšanai – 108 020 *euro*.Pēc RŠV “Terehova” modernizācijas projekta I kārtas darbu pabeigšanas no 2020.gada 3.janvāra finansējums NĪ RŠV “Terehova” VID, NVA un PVD nomas maksas izdevumu segšanai gadā palielināsies par 141 494 *euro*, bet komunālo pakalpojumu (izdevumi par elektroenerģiju, apkuri un atkritumu izvešanu) izdevumu segšanai par 30 574 *euro*. Nomas maksas aprēķinā tiek iekļauti izdevumi plānotajiem kārtējiem un kapitālajiem remontdarbiem, lai varētu nodrošināt LV-RU programmas finansētā „RŠV Terehova (Latvijas Republika) – Burački (Krievijas Federācija) attīstība” projekta rezultātu uzturēšanu. 1.tabula. Finansējuma sadalījums nomas maksas izdevumus segšanai VNĪ.

|  |  |  |  |
| --- | --- | --- | --- |
| Finansējums nomas izdevumu segšanai/iestādes | Budžetā\* | Palielinājums  | No 2020.g. katru gadu |
| VID | 72 028 | 59 418 | 131 446 |
| NVA | 34 520 | 3 686 | 38 206 |
| PVD | 26 936 | 78 390 | 105 326 |
| KOPĀ | 133 484 | 141 494 | 274 978 |

\**Summas dotas saskaņā ar noslēgtajiem nekustamo īpašumu nomas līgumiem*2.tabula. Finansējuma sadalījums komunālo maksājumu izdevumu segšanai.

|  |  |  |  |
| --- | --- | --- | --- |
| Komunālie pakalpojumi | VID finansējums | NVA finansējums | PVD finansējums |
| Budžetā | Palielinājums  | No 2020.g. katru gadu | Budžetā | Palielinājums  | No 2020.g. katru gadu | Budžetā | Palielinājums  | No 2020.g. katru gadu |
| Elektroenerģija | 54 970 | 8 800 | 63 770 | 14 121 | 1 132 | 15 253 | 38 929 | 0 | 38 929 |
| Apkure (malka) | 0 | 7 558 | 7 558 | 0 | 2 197 | 2 197 | 0 | 6 057 | 6 057 |
| Atkritumi | 0 | 2 299 | 2 299 | 0 | 689 | 689 | 0 | 1 842 | 1 842 |
| KOPĀ | 54 970 | 18 657 | 73 627 | 14 121 | 4 018 | 18 139 | 38 929 | 7 899 | 46 828 |

Finansējuma paredzēšana valsts budžetā 1 184 995 *euro* RŠV „Terehova” modernizācijas projekta I kārtas kapitālieguldījumu segšanai VNĪ, kas saistīti ar RŠV „Terehova” būvniecību nodrošinās LV-RU programmas līdzekļu piesaisti 3,22 milj. *euro*, šādi nodrošinot muitas un robežkontroles veikšanai nepieciešamās infrastruktūras (jaunas padziļinātās kontroles ēkas izbūvi, sešu kontroles paviljonu pārbūvi, kontroles zonas pārbūvi) uzlabošanu.  Lai nodrošinātu RŠV „Terehova” modernizācijas projekta II kārtas īstenošanu, 2016.gada vasarā notika sarunas un rakstiska komunikācija ar Satiksmes ministriju par finansējuma piesaisti autoceļa, uz kura atrodas RŠV „Terehova”, pārbūvei, piesaistot nepieciešamo finansējumu no 2014.-2020.gada plānošanas perioda darbības programmas „Izaugsme un nodarbinātība” 6.prioritārā virziena „Ilgtspējīga transporta sistēma” 6.1.5.specifiskā atbalsta mērķa „Valsts galveno autoceļu segu pārbūve”, nestspējas palielināšana” un 6.3.1.specifiskā atbalsta mērķa „Palielināt reģionālo mobilitāti, uzlabojot valsts reģionālo autoceļu kvalitāti”. Saskaņā ar Satiksmes ministrijas ierosinājumu (Satiksmes ministrijas 26.07.2016. vēstule Nr.12-13/2676 „Par Eiropas Savienības fondu 2014.-2020.gada plānošanas perioda finansējuma piesaisti robežšķērsošanas vietu infrastruktūras attīstībai”) tiek piedāvāts jautājumu par finansējuma piešķiršanu robežšķērsošanas vietu infrastruktūras attīstībai (aptuveni 4,45 milj*.euro* saskaņā ar VAS „Latvijas valsts ceļi” veikto izvērtējumu) risināt pēc Eiropas Savienības fondu 2014.-2020.gada plānošanas perioda vidusposma izvērtējuma, t.i. 2019.gadā, ja netiek rasta iespēja finansēt robežšķērsošanas vietu infrastruktūras attīstību jaunās politikas iniciatīvas ietvaros. Paralēli 2016.gada vasarā tika uzsāktas sarunas ar Eiropas Ekonomiskās zonas un Norvēģijas finansu instrumenta (EEZ/NOR finanšu instruments) Finanšu instrumentu biroja pārstāvjiem par stratēģisko redzējumu un iespējamiem projektiem, kas iekļaujami finansēšanai nākamā programmēšanas perioda EEZ/NOR finanšu instrumenta ietvaros. Abu projektu realizācija nodrošinātu RŠV „Terehova” modernizācijas projekta II kārtas īstenošanu. Tikai pēc informācijas saņemšanas par iespējamo atbalstu no augšminētajiem finanšu instrumentiem, ir iespējams izstrādāt priekšlikumu par nepieciešamo papildu valsts budžeta finansējumu RŠV „Terehova” modernizācijas pabeigšanai. MK rīkojuma projekta tiesiskā regulējuma mērķis ir nodrošināt finansējumu ilgtermiņa saistībām kapitālieguldījumu segšanai VNĪ, kas saistīti ar RŠV „Terehova” modernizācijas projekta I kārtas būvniecību (kuri netiek segti no LV-RU programmas projekta finansējuma) un paredzēt finansējumu nomas maksas un komunālo pakalpojumu izdevumu segšanai no 2020.gada. Tā ietvaros:– FM, sagatavojot priekšlikumu likumprojektam “Par valsts budžetu 2017.gadam”, paredzēt ilgtermiņa saistības Finanšu ministrijas budžetā 2020.gadā 1 184 995 *euro* izdevumu segšanai VNĪ, kas saistīti ar kapitālieguldījumiem RŠV „Terehova” modernizācijas projekta I kārtas būvniecībā,;– FM, Iekšlietu ministrijai un Zemkopības ministrijai 2018.gada valsts budžeta sagatavošanas procesā palielināt bāzes izdevumus 2020.gadam NĪ RŠV „Terehova” nomas maksas izdevumu segšanai un finansējumu uzturēšanas izdevumu segšanai:\_ FM (VID) nomas maksas izdevumu segšanai VNĪ 59 418 *euro* un komunālo pakalpojumu izdevumu segšanai 18 657 *euro*;\_Iekšlietu ministrijai (NVA) nomas maksas izdevumu segšanai VNĪ 3 686 *euro* un komunālo pakalpojumu izdevumu segšanai 4 018 *euro*;\_Zemkopības ministrijai (PVD) nomas maksas izdevumu segšanai VNĪ 78 390 *euro* un komunālo pakalpojumu izdevumu segšanai 7 899 *euro*;– pieņemt zināšanai, ka NĪ RŠV „Terehova” kopējais plānotais nomas maksas izdevumu apmērs VNĪ no 2020.gada katru gadu ir FM (VID) – 131 446 *euro*; Iekšlietu ministrijai (NVA) – 38 206 *euro* un Zemkopības ministrijai (PVD) – 105 326 *euro*.–– FM (VNĪ) nodrošināt RŠV „Terehova”, modernizācijas projekta I kārtas pabeigšanu līdz 2020. gada 2. janvārim, nosakot, ka plānotais nomas līguma sākuma termiņš ir 2020. gada 3.janvāris un, ja objektīvu vai ekonomiski pamatotu iemeslu dēļ mainās būvniecības izmaksas, Ministru kabinetā jāiesniedz rīkojuma projekts par šā rīkojuma 1. punktā minēto ilgtermiņa saistību precizēšanu;– pēc šā rīkojuma 4.1. apakšpunktā minētā uzdevuma izpildes FM, Iekšlietu ministrijai un Zemkopības ministrijai izvērtēt NĪ RŠV “Terehova” nomas maksas izdevumu segšanai VNĪ paredzēto finansējumu un, ja nepieciešams, sagatavot Ministru kabineta rīkojuma projektu par šā rīkojuma 3. punktā minēto izdevumu precizēšanu atbilstoši VNĪ faktiskajiem nomas objekta pārvaldīšanas un uzturēšanas izdevumiem.Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VNĪ), sadarbībā ar VID, Iekšlietu ministriju (NVA) un PVD.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016.gads | Turpmākie trīs gadi (*euro*) |
| 2017.g. | 2018.g. | 2019.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2016.gadu | Izmaiņas, salīdzinot ar kārtējo 2016.gadu | Izmaiņas, salīdzinot ar kārtējo 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 241 504 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 241 504 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 241 504 | 0 | 0 | 0 | 0 |
| 2.1. valsts pamatbudžets | 241 504 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Informāciju būvniecības darbu izmaksām un nomas maksas aprēķinu sākot no 2020.gada VID, NVA un PVD skatīt anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | MK rīkojuma projekta ietvaros norādītie provizoriski aprēķinātie kapitālieguldījumu apmēri var tikt precizēti pirms būvniecības līguma noslēgšanas, vai būvniecības darbu laikā, ja objektīvu vai ekonomiski pamatotu iemeslu rezultātā  mainījies to apmērs. Nomas maksas aprēķini ir provizoriski un sagatavoti atbilstoši Ministru kabineta 2010.gada 8.jūnija noteikumos Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” noteiktajiem principiem un aprēķināšanas metodikai, kuri saskaņā ar šo noteikumu 56.punktu ir precizējami pēc objekta nodošanas ekspluatācijā atbilstoši VNĪ faktiskajiem būvniecības kapitālieguldījuma apmēriem un pārvaldīšanas izmaksām.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā šīs anotācijas I sadaļas 2.punktā minēto, MK rīkojumu Ministru kabinetā jāizskata vienlaicīgi ar Ministru kabineta rīkojuma projektu „Grozījumi Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai””. |
| 2. | Atbildīgā institūcija | FM (VNĪ). |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | FM, VNĪ, VID, PVD, NVA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, V un VI sadaļa – projekts šīs jomas neskar.

Finanšu ministre D.Reizniece-Ozola

02.11.2016. 17:08

2716

A.Kronberga

67024961, arta.kronberga@vni.lv